Euroopa Liidu Teataja L 196 , 05/08/1993 Lk 0017 - 0018

Soomekeelne eriväljaanne: Peatükk 3 Köide 51 Lk 0106

Rootsikeelne eriväljaanne: Peatükk 3 Köide 51 Lk 0106



Komisjoni määrus (EMÜ) nr 2191/93, 27. juuli 1993, millega muudetakse komisjoni määrust (EMÜ) nr 344/91, milles sätestatakse ühenduse täiskasvanud veiste rümpade liigitusskaala reguleerimisala laiendamist käsitleva nõukogu määruse (EMÜ) nr 1186/90 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 7. mai 1990. aasta määrust (EMÜ) nr 1186/90, millega laiendatakse ühenduse täiskasvanud veiste rümpade liigitusskaala reguleerimisala, [1] eriti selle artiklit 2, ning arvestades, et: komisjoni 13. veebruari 1991. aasta määrusega (EMÜ) nr 344/91, milles sätestatakse nõukogu 7. mai 1990. aasta määruse (EMÜ) nr 1186/90 (millega laiendatakse ühenduse täiskasvanud veiste rümpade liigitusskaala reguleerimisala) üksikasjalikud rakenduseeskirjad [2] (muudetud määrusega (EMÜ) nr 3087/91 [3]), nähakse ette rümpade ja poolrümpade identifitseerimiseeskirjad; kogemustest lähtudes tuleks kõnealuseid eeskirju täiendada eeskirjadega, mis käsitlevad identifitseerimise kohta, aega ja kontrollimist ning identifitseerimise ning alaliikidesse ja kategooriatesse jaotamise puhul kasutatavate tähiste säilitamist ühendusesiseses kaubanduses; peale selle tuleks täpsustada eeskirjad, mida tuleb järgida liigitustulemuste edastamisel loomade tarnijale või tapmise eest vastutavale isikule, et põhjendada rümpade hinda ja julgustada tootjaid parandama tarnitavate loomade kvaliteeti parema liigituse poole püüdlemisega; käesoleva määrusega ettenähtud meetmed on kooskõlas veiseliha- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse nõukogu määrust (EMÜ) nr 344/91 järgmiselt. 1. Artiklis 1: a) lõike 1 teise lõigu esimene lause asendatakse järgmisega: "Märgistatakse rümba välispinnale templi löömise teel, kasutades kustutamatut ja mittetoksilist templivärvi vastavalt meetodile, mille on heaks kiitnud pädev riigiasutus; tähed ja numbrid peavad olema vähemalt 2 cm kõrgused."; b) lõike 1 teise lõigu viimane lause asendatakse järgmisega: "Liikmesriigid võivad siiski määrata igal rümbaveerandil muid kohti, tingimusel et need kohad asuvad rümba välispinnal ja et nad teatavad sellest eelnevalt komisjonile."; c) lõike 2 esimese lõigu esimene lause asendatakse järgmisega: "2. Ilma et see piiraks määruse (EMÜ) nr 859/89 artikli 4 lõike 3 punktide c ja d ning komisjoni määruse (EMÜ) nr 3445/90 [4] artikli 2 lõike 2 kohaldamist, võivad liikmesriigid lubada märgistamise asendamist etikettide kasutamisega järgmistel tingimustel:"; d) lõike 2 neljas taane asendatakse järgmisega: "— etiketid peavad olema võltsimis- ja rebenemiskindlad ning püsivalt kinnitatud iga rümbaveerandi lõikes 1 määratletud kohtadele."; e) lõike 2 järele lisatakse järgmine lõige: "2a. Liigitamine ja identifitseerimine peab toimuma hiljemalt üks tund pärast tapmise algust"; f) lõikele 3 lisatakse järgmine lõik: "Liikmesriigid võtavad asjakohased meetmed, et tagada käesoleva sätte järgimine ühendusesiseses kaubanduses."; g) lõikele 4 lisatakse järgmine lõik: "Alaliike või vajaduse korral vanuse põhjal jaotamisel kategooriaid märgitakse muude tähiste abil kui need, mida kasutatakse liigitamisel."; h) lisatakse järgmine lõige: "5. Määruse (EMÜ) nr 1186/90 artikli 1 lõikes 2 osutatud liigitustulemuste edastamisel märgitakse konformatsiooni- ja rasvkatteklass ning kategooria kaubaarvele või sellele lisatud dokumendile, mis on adresseeritud looma tarnijale või selle puudumisel tapmise eest vastutavale füüsilisele või juriidilisele isikule, kasutades selleks ühenduse õigusaktidega otseselt ettenähtud tähiseid."; 2. Artiklis 3: a) lõike 2 esimese lõigu esimene lause asendatakse järgmisega: "2. Määruse (EMÜ) nr 1186/90 artikliga 1 hõlmatud ettevõtetes kontrollib liigitamist ja identifitseerimist kohapeal ilma ette teatamata tapamajast sõltumatu asutus."; b) lõike 2 teise lõigu esimene lause asendatakse järgmisega: "Kui kontrollimise eest vastutav asutus vastutab ka liigitamise ja identifitseerimise eest või kui see ei kuulu ametiasutuse haldusalasse, tuleb eelmise lõiguga ettenähtud kontrollimised teostada avaliku asutuse järelevalve all samadel tingimustel vähemalt kord aastas." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. septembrist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1993 Komisjoni nimel komisjoni liige René Steichen [1] EÜT L 119, 11.5.1990, lk 32. [2] EÜT L 41, 14.2.1991, lk 15. [3] EÜT L 291, 23.10.1991, lk 15. [4] EÜT L 333, 30.11.1990, lk 30. --------------------------------------------------